“રાજસ્થાનનો અર્થ થાય છે, રાજાઓનું સ્થાન. અહિંયા પહેલાં ગુર્જર, રાજપૂત, મૌર્ય, જાટ જેવા રાજાઓનું રાજ હતું. ભારતના બંધારણીય ઇતિહાસમાં રાજસ્થાનનું નિર્માણ એક મહત્ત્વપૂર્ણ સિદ્ધિ માનવામાં આવે છે. અંગ્રેજોએ ભારતને સત્તા સોંપવાનું શરૂ કર્યું ત્યારે લાગતું હતું કે રાજસ્થાનને ભારતનું રાજ્ય બનાવવાનું ખૂબ કઠિન બનશે, કારણકે રાજપૂતાના દેશી રજવાડાઓ અને રાજાઓમાં તે સમયે પોતાની સત્તા ચાલુ રાખવાની જબરી જીદ હતી, પરંતુ ભારતના મહાન સપૂત સરદાર વલ્લભભાઈ પટેલ અને તેમના સચિવ વી.પી મેનનની અત્યંત મહત્ત્વપૂર્ણ ભૂમિકા બાદ તા. ૩૦-૦૩-૧૯૪૯ ના રોજ રાજસ્થાન સ્વતંત્ર ભારતનું મહત્ત્વનું રાજ્ય બન્યું.”